text: रेलवे बोर्ड अध्यक्ष, अश्विनी लोहानी ने कहा, 'यह कहना गलत होगा कि इस दुर्घटना के लिए रेलवे जिम्मेदार है। उस ट्रैक पर दो क्रॉसिंग हैं, दोनों बंद थीं। यह मैन लाइन है। वहां कोई गति प्रतिबंध नहीं है।' उन्होंने कहा कि मुख्य लाइन के पास दशहरा उत्सव के बारे में रेलवे प्रशासन को सूचित नहीं किया गया था। लोग रेलवे ट्रैक से दशहरा समारोह देख रहे थे। लोगों को अधिक सतर्क रहने की जरूरत है, उन्हें रेलवे ट्रैक पर अतिक्रमण नहीं करना चाहिए।